AIŠKINAMASIS RAŠTAS

Dėl Molėtų rajono savivaldybės tarybos 2021 m. sausio 28 d. sprendimo Nr. B1-5 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“ pakeitimo

1. Parengto tarybos sprendimo projekto tikslai ir uždaviniai:

 Teikiamu sprendimo projektu bus pakeistas Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašas (toliau – Aprašas), patvirtintas Molėtų rajono savivaldybės tarybos 2021 m. sausio 28 d. sprendimu Nr. B1-5 „Dėl Molėtų rajono savivaldybės neformaliojo vaikų švietimo lėšų skyrimo ir naudojimo tvarkos aprašo patvirtinimo“.

Pakeitimas daromas vadovaujantis Lietuvos Respublikos švietimo, mokslo ir sporto ministerijos 2021 m. balandžio 26 d. įsakymu Nr. V-609 „Dėl Švietimo, mokslo ir sporto ministro 2018 m. rugsėjo 12 d. įsakymo Nr. V-758 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“.

Aprašas bus papildytas VI1 skyriumi. „VI1 SKYRIUS. DĖL VALSTYBĖS LYGIO EKSTREMALIOSIOS SITUACIJOS IR (AR) KARANTINO, PASKELBTO DĖL COVID-19 LIGOS (KORONAVIRUSO INFEKCIJOS), NEPANAUDOTŲ NVŠ LĖŠŲ NAUDOJIMO“.

1. Siūlomos teisinio reguliavimo nuostatos:

Priėmus šį sprendimą neformaliojo vaikų švietimo lėšos, kurios buvo nepanaudotos dėl ekstremaliosios situacijos ir (ar) karantino paskelbimo, bus naudojamos stovykloms, vykdomoms mokinių atostogų metu.

3. Laukiami rezultatai:

Teigiama: nepanaudotos lėšos, skirtos neformaliajam vaikų švietimui, bus naudojamos stovykloms, vykdomoms mokinių atostogų metu.

Neigiamų: nenumatyta.

1. Lėšų poreikis ir jų šaltiniai:

Valstybės biudžeto lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.